ང་ནི་དེའི་ལྡོག་ཕྱོགས་ཡིན།ང་རང་སྒེར་ངོས་ནས་འཆར་གཞི་འདིང་གི་མེད་ལ་བྱེད་སྒོ་རྣམས་འབྲེལ་ཆགས་ལྟར་བྱེད་ཀྱི་ཡོད།སྐབས་རེ་གྲ་མ་འགྲིག་ཕྲན་བུ་ཡོང་གི་ཡོད་ན་ཡང་ཕལ་ཆེ་བར་གྲུབ་འབྲས་བསམ་པ་ལས་ལྷག་པ་ཡོང་གི་འདུག་ཅེས་སྤོབས་པའི་ངང་བརྗོད་ཆོགངས་རྒྱུན་དུ་བརྗོད་པ་བཞིན་བྱེད་སྟངས་ཤེས་ན་མི་ཚེའི་ནང་འགྲུབ་སྲིད་པ་ཇི་སྙེད་ཅིག་ཡོད།ཡང་དེ་དང་ཕྱོགས་མཚུངས་སུ་ངའི་གྲོགས་པོ་དང་ལས་རོགས་ལས་འཆར་འདིང་མཁས་པ་དེ་ཚོར་རྗེས་སུ་ཡི་རང་ཡོད་ཅིང་།ཁོང་ཚོའི་རྩལ་ནུས་དེ་འདྲ་དང་ཆུང་དུས་སྦྱོང་བརྡར་ཞིག་བྱུང་ཡོད་ན་སྙམ།དངོས་ཡོད་གནས་ཚུལ་ལ་གཞིགས་ཏེ་མི་རེ་ངོ་རེར་བལྟས་ན་ང་ཚོས་འགྲུལ་བཞུད་མང་པོ་བྱེད་ཀྱི་ཡོད་ཅིང་ཉིན་ལྟར་ལམ་བཞི་མདོ་དང་ལམ་མདོ།ལམ་མདོའི་སྐོར་ཀྱོག་ཅིག་ལ་བསླེབས་ཀྱི་ཡོད་པ་དང་རང་གི་ཉམས་མྱོང་།རེ་འདོད་དང་གདེང་ཚོད་ལ་དཔག་པའི་ཐག་གཅོད་གཞི་བཟུང་ལམ་ལོགས་དགར་ཞིག་གི་ཐོག་བསྐྱོད་ཀྱི་ཡོད་པ་རེད།སྐབས་རེ་ང་ཚོ་ལམ་ཐུག་རྒྱག་པ་དང་།སྐབས་རེ་ལམ་ཐ་དད་ཐོག་བསྐྱོད་ཀྱི་ཡོད།ལམ་བཞི་མདོ་ཞིག་གམ།ལམ་མདོའམ།ལམ་མདོའི་སྐོར་ཀྱོག་ཏུ་ཐུག་ནས་ཕན་ཚུན་འཚམས་འདྲི་བྱེད་ཅིང་མཉམ་དུ་བསྐྱོད་པའམ།ཡང་ན་ཕྱོགས་སོ་སོར་གྱེས་པ་ཡིན།འདི་ལ་ལས་དང་རྐྱེན་ཟེར་བ་དེ་རེད།